stanford-oval/wikipedia huggingface dataset:
Tietokonetaide

Säteenseurannalla tehty kuva.
Vuonna 1986 Vanhalla ylioppilastalolla pidetyn tietokonetaidenäyttelyn juliste.
Tietokonetaiteessa eli digitaalisessa taiteessa on joko tekemisen apuvälineenä tai sen esittämisessä tietokoneella, siihen liittyvillä lisälaitteilla, ohjelmilla tai näiden kokonaisuuksilla eli järjestelmillä keskeinen osa. Suurin osa tietokonetaiteesta kytkeytyy perinteisempiin taiteenaloihin kuten animaatioon, typografiaan, kuvataiteisiin ja musiikkiin, mutta tietokoneilla on luotu myös vuorovaikutuksellista eli interaktiivista ja ohjelmien avulla syntyvää taidetta.
Tietokoneistuminen on aiheuttanut digitaalitaiteen ja monien perinteisten taiteiden tekemisen välisen rajan hämärtymisen. Tietokoneesta on tullut yksi väline muiden joukkoon.
Mainonta ja graafinen suunnittelu ovat käyttäneet tietokoneen avulla valmistettavia ja muokattavia kuvia hyväkseen varsinkin siitä asti, kun kuvalliset käyttöliittymät yleistyivät ja näyttötekniikka parani 1990-luvulla. Graafiset ohjelmat mahdollistavat nykyisin erilaisten maalausten ja piirustusten tekemisen piirtopöydän avulla.
Tietokonetta voidaan käyttää myös muun muassa sarjakuvien piirtämisessä.
Tietokonetaidetta voidaan tehdä myös algoritmien avulla kuten fraktaalitaidetta.
Historia

Tietokonetaiteen edeltäjiin kuuluu muun muassa Andy Warhol. Warhol teki Debbie Harryn maalauksen Commodore Amigalla yleisön edessä kesällä 1985. Videokameralla digitoitu kuva tuotiin tietokoneen näytölle, jossa Warhol muokkasi kuvaa ohjelmalla.
Warhol teki Amigalla myös muita töitä, jotka on saatu talteen levykkeiltä.
Aiheesta muualla

Kuvia tai muita tiedostoja aiheesta Tietokonetaide Wikimedia Commonsissa
Todistaja (albumi)

| Todistaja Pelle Miljoona & Ylivoima |
| --- | --- | --- |

Studioalbumin tiedot
 Julkaistu: 22. marraskuuta 2002
 Tuottaja(t): Tommi ”Bommi” Tikkanen
 Tyylilaji: reggae
 Kesto: 53.01
 Levy-yhtiö: Wolfram Records
Pelle Miljoonan & Ylivoiman muut julkaisut
|   | Todistaja 2002 |   |
Pelle Miljoonan muut julkaisut
| Villi lapsi 2002 | Todistaja 2002 | Tähtivaeltaja 2003 |
Soul Captain Bandin muut julkaisut
| Jokaiselle tulta 2001 | Todistaja 2002 | Tanssijan valinta 2004 |
Todistaja on Pelle Miljoona & Ylivoima -yhtyeen ainoaksi jäänyt, Pelle Miljoonan 24., albumi. Se julkaistiin 22. marraskuuta 2002. Albumi sisältää Pelle Miljoonan sekä vanhoja että uusia reggae-kappaleita sekä kahden vierailevan artistin kappaleet.
Kappaleet

Shanti fiilis – 4.23
Historia on meidät vapauttava – 4.29
Ahneus on kuningas – 4.46
Paarma & Nopsajalka: Tahmea ansa – 4.22
Joskus tulee aika maksaa takaisin – 5.58
Lohduton laulu – 5.15
Respektiä – 4.00
Izai-Zai: Next Man – 2.28
Rauhan aika – 4.27
Pelko & viha – 3.35
Kukoista tyttö – 5.00
Se tulee uniin – 4.18
Muusikot

Pelle Miljoona – laulu
Shenga Salmi – kitara
Jori Hulkkonen – kitara
Kari Hulkkonen – basso
Reino ”Junior Rhino” Nordin – rummut ja percussion
Tommi "Bommi" Tikkanen – urut, piano ym.
Eero "Baabel" Savela – trumpetti
Erno "Baabel" Haukkala – vetopasuuna
Tommy Remengesau

| Tommy Remengesau |
| --- | --- |
 Tommy Remengesau vuonna 2016.
Palaun 7. ja 9. presidentti
 17. tammikuuta 2013 – 21. tammikuuta 2021  
Edeltäjä:  Johnson Toribiong
Seuraaja:  Surangel Whipps Jr.
 1. tammikuuta 2001 – 15. tammikuuta 2009  
Edeltäjä:  Kuniwo Nakamura
Seuraaja:  Johnson Toribiong
Henkilötiedot
Syntynyt: 29. helmikuuta 1956 (ikä 68) Koror, Tyynenmeren saarten huoltohallintoalue
Kansalaisuus:  palaulainen
Puoliso:  Debbie Remengesau
Tiedot
Puolue:  sitoutumaton
Thomas Esang "Tommy" Remengesau (s. 29. helmikuuta 1956 Koror) on palaulainen poliitikko, joka toimi maansa presidenttinä vuoteen 2021.
Hänet valittiin presidentiksi vuonna 2000 ja jatkokaudelle 2004. Perustuslaki rajoittaa peräkkäiset kaudet kahteen, joten 2008 hän ei ollut ehdokkaana. Vuonna 2012 hänet valittiin jälleen presidentiksi ja uudelleen taas vuonna 2016. Hän on ollut ainoa henkilö, joka on valittu neljä kertaa Palaun presidentiksi. Presidenttikausiensa välissä vuosina 2009–2013 hän oli Palaun senaatin jäsen.
Syksyn 2020 presidentinvaaleissa, joihin hän ei enää saanut osallistua, hänen seuraajakseen valittiin hänen lankonsa Surangel Whipps Jr.
The Legend of Zelda: Skyward Sword

| The Legend of Zelda: Skyward Sword |
| --- | --- |
 Pohjois-Amerikan version kansikuva
Kehittäjä:  Nintendo EAD
Julkaisija:  Nintendo
Jakelija:  Nintendo eShop
Ohjaaja:  Hidemaro Fujibayashi
Tuottaja:  Eiji Aonuma
Suunnittelija:  Yoshiyuki Oyama
Säveltäjä:  Hajime Wakai Shiho Fujii Mahito Yokota Takeshi Hama Kōji Kondō
Pelisarja:  The Legend of Zelda
Julkaistu:  EU 18. marraskuuta 2011 NA 20. marraskuuta 2011 JP 23. marraskuuta 2011 AU 24. marraskuuta 2011
Lajityyppi:  toimintaseikkailu
Pelimuoto:  yksinpeli
Ikäluokitus:  CERO: A (kaikenikäisille)  ESRB: 10 vuotta tai vanhempi  PEGI 12  USK 12 
Alusta:  Wii
Jakelumuoto:  Digitaalinen lataus ja Nintendon optinen levy
Lisää peliartikkeleitaVideopelien teemasivulla
Infobox OK  : 
The Legend of Zelda: Skyward Sword on Nintendon kehittämä ja vuonna 2011 Wiille julkaisema The Legend of Zelda- toimintaseikkailupelisarjan videopeli.
Helmikuussa 2021 Nintendo Direct -lähetyksessä kerrottiin pelin tulevan Nintendo Switchille 16. heinäkuuta 2021 Skyward Sword HD -kokoelmalla.
Kehitys

Shigeru Miyamoto vahvisti huhtikuussa 2008 että Zelda-tiimi kokoontuu jälleen tekemään uusia pelejä, ja kertoi myöhemmin saman vuoden E3-messuilla että tiimi on tekemässä uutta Zelda-peliä Wiille. Marraskuun Official Nintendo Magazinessa kuitenkin huomioitiin, että kehittäjät ovat vasta suunnitteluvaiheessa, ja vuoden 2009 E3-messuille suunniteltu esittely olisi ollut vain optimistinen arvio.
Vaikka grafiikat eivät olleet valmiita pelillistä esittelyä varten, juoni oli jo lähes valmis ja joillekin lehdistön edustajille esiteltiin pelistä yksi taiteellinen konseptikuva. Kuva laitettiin julkiseen levitykseen muutamaa päivää myöhemmin. Kuvassa lähes aikuinen Link kantaa vasemmassa kädessään kilpeä, ja hänen selkänsä takana seisoo mystinen naishahmo. Haastattelussa Miyamoto antoi vihjeen juonesta huomioimalla, ettei Link pidä miekkaa kädessä, mikä johti spekulointiin siitä että hahmo olisi Master Swordin hahmontuma.
Miyamoto kertoi myös että Wii MotionPlus tulee olemaan olennainen osa pelaamista. Eiji Aonuma, joka ei tällä kertaa toimi ohjaajana, sanoi myöhemmin että lisälaite on pakollinen pelin pelaamista varten. Vaikka Wii Motionplus -tuki jätettiin yhdessä vaiheessa pois Aonuman miellettyä sen tehottomaksi, se palautettiin Katsuya Eguchin luotua Miyamoton pyynnöstä samanlaisen miekkailun kuin Wii Sports Resortissa.
Vastaanotto

Edge antoi Skyward Swordille arvosanan 10/10. Official Nintendo Magazine antoi pelille arvosanan 98 % ja kutsui sitä ”parhaaksi Zelda-peliksi”.
Aiheesta muualla

Nintendo E3 Network: Skyward Sword (Arkistoitu – Internet Archive)
The Legend of Zelda -pelisarja
| --- | --- |
Pääsarjan pelit::   The Legend of Zelda  The Adventure of Link  A Link to the Past  Link’s Awakening  Ocarina of Time  Majora’s Mask  Oracle of Ages  Oracle of Seasons  Four Swords  The Wind Waker  Four Swords Adventures  The Minish Cap  Twilight Princess  Phantom Hourglass  Spirit Tracks  Skyward Sword  A Link Between Worlds  Tri Force Heroes  Breath of the Wild  Tears of the Kingdom 
Spinoff-pelit::   Zelda LCD -pelit  Freshly-Picked Tingle’s Rosy Rupeeland  Link's Crossbow Training  Ripening Tingle’s Balloon Trip of Love  Hyrule Warriors 
Uudelleenjulkaisut::   BS Zelda  BS Zelda: Kodai no Sekiban  A Link to the Past/Four Swords  Ocarina of Time Master Quest  Ocarina of Time 3D  The Wind Waker HD  Majora's Mask 3D  Twilight Princess HD 
CD-i-pelit::   Link: The Faces of Evil  Zelda: The Wand of Gamelon  Zelda’s Adventure 
Kokoelmat::   Collector’s Edition 
Julkaisemattomat::   The Triforce Trilogy  Mystical Seed of Courage 
Universumi::   Hahmot Link  Prinsessa Zelda  Ganon  Midna  Tingle  Hyrule 
Wii MotionPlus Zelda teemalla
The Legend of Zelda: Tears of the Kingdom

| The Legend of Zelda: Tears of the Kingdom |
| --- | --- |
 Pelin grafiikkaa, jossa Link katselee Hyrulea leijuvilta saarilta käsin.
Kehittäjä:  Nintendo Entertainment Planning & Development, Monolith Soft
Julkaisija:  Nintendo
Jakelija:  Nintendo eShop
Ohjaaja:  Hidemaro Fujibayashi
Tuottaja:  Eiji Aonuma
Säveltäjä:  Manaka Kataoka, Masato Ohashi, Maasa Miyoshi, Hajime Wakai ja Tsukasa Usui
Pelisarja:  The Legend of Zelda
Pelimoottori:  LunchPack ja Havok
Julkaistu:   12. toukokuuta 2023
Lajityyppi:  toimintaseikkailupeli
Pelimuoto:  yksinpeli
Ikäluokitus:  CERO: B (12 vuotta tai vanhempi)  ESRB: 10 vuotta tai vanhempi  PEGI 12  USK 12 
Alusta:  Nintendo Switch
Lisenssi:  Suljettu lisenssi
Jakelumuoto:  Digitaalinen lataus, Nintendo Switch -pelimoduuli
Lisää peliartikkeleitaVideopelien teemasivulla
Infobox OK  : 
The Legend of Zelda: Tears of the Kingdom on Nintendon kehittämä toimintaseikkailupeli, joka on julkaistu 12. toukokuuta 2023 Nintendo Switchille.
Peli on jatko-osa vuoden 2017 The Legend of Zelda: Breath of the Wildille.
Pelaaminen

Peli on edeltäjäänsä tapaan hieman samanlainen, mutta uusia ominaisuuksia löytyy. Link voi esimerkiksi rakentaa hänen kädellensä tiettyjä ajoneuvoja ja leijuntalaitteita. Pelin maailma on myös samanlainen ja uusia alueita ovat myös taivaalla sekä maan alla, joissa voi suorittaa tiettyjä tehtäviä.
Lisäksi pelissä on mahdollista tutkia kaivoja jotka ovat usein pienissä kylissä tai raunioissa. Maailmasta voi löytää myös luolastoja, joissa usein löytää sinisen sammakon, jonka kukistettua hän pudottaa lumikristallin.
Pelissä Shrine- luolastot löytyvät myös pelistä ja sen läpäistyä tarvitsee suorittaa pulmanratkonta tai haaste, joka voi olla vihollisen kukistaminen.
Kehitys ja markkinointi

Pelin kehitys alkoi vuonna 2017 The Legend of Zelda: Breath of the Wildin valmistuttua. Ensimmäinen traileri pelistä julkaistiin E3 2019 -messujen aikaan esitetyssä Nintendo Direct -lähetyksessä, ja sen kerrottiin olevan silloin vielä nimeämätön jatko-osa Breath of the Wildille. E3 2021 -tapahtumassa näytettiin traileri, jossa esiteltiin pelin mekaniikkoja, tarinan elementtejä ja julkaisun kerrottiin tapahtuvan vuonna 2022.  Hidemaro Fujibayashi jatkaa rooliaan ohjaajana.  Pelin kehittäjät saivat inspiraationsa Breath of the Wildin ja sen lisäsisällön kehityksen aikana saaduista käyttämättä jääneistä ideoista. Alkuperäisen pelin maailma yhdistetään uuden tarinan ja pelielementtien, kuten Hyrulen yläpuolella olevan taivaan, kanssa.
Maaliskuussa 2022 tuottaja Eiji Aonuma ilmoitti, että peli oli lykätty vuoden 2023 ensimmäiselle neljännekselle. Syyskuun 2022 Nintendo Directissä paljastettiin pelin nimi Tears of the Kingdom ja julkaisun kerrottiin tapahtuvan 12. toukokuuta 2023. Koska englannin kielen sana "tear" voi tarkoittaa kyynelehtimistä tai esimerkiksi repimistä, Nintendo vahvisti nimen Tears of the Kingdom viittaavan kyynelehtimiseen.
Vastaanotto

Peli sai IGN:n arvostelussa arvosanaksi täydet 10/10.
Peli sai The Guardianin arvostelussa täydet viisi tähteä viidestä.
Peli sai vuonna 2024 Bafta-palkinnon teknisestä saavutuksesta.
Aiheesta muualla

The Legend of Zelda: Tears of the Kingdom MobyGamesissa (englanniksi)
The Legend of Zelda: Tears of the Kingdom
The Legend of Zelda -pelisarja
| --- | --- |
Pääsarjan pelit::   The Legend of Zelda  The Adventure of Link  A Link to the Past  Link’s Awakening  Ocarina of Time  Majora’s Mask  Oracle of Ages  Oracle of Seasons  Four Swords  The Wind Waker  Four Swords Adventures  The Minish Cap  Twilight Princess  Phantom Hourglass  Spirit Tracks  Skyward Sword  A Link Between Worlds  Tri Force Heroes  Breath of the Wild  Tears of the Kingdom 
Spinoff-pelit::   Zelda LCD -pelit  Freshly-Picked Tingle’s Rosy Rupeeland  Link's Crossbow Training  Ripening Tingle’s Balloon Trip of Love  Hyrule Warriors 
Uudelleenjulkaisut::   BS Zelda  BS Zelda: Kodai no Sekiban  A Link to the Past/Four Swords  Ocarina of Time Master Quest  Ocarina of Time 3D  The Wind Waker HD  Majora's Mask 3D  Twilight Princess HD 
CD-i-pelit::   Link: The Faces of Evil  Zelda: The Wand of Gamelon  Zelda’s Adventure 
Kokoelmat::   Collector’s Edition 
Julkaisemattomat::   The Triforce Trilogy  Mystical Seed of Courage 
Universumi::   Hahmot Link  Prinsessa Zelda  Ganon  Midna  Tingle  Hyrule 
Nintendo Switchin OLED-näytöllisen mallin ohjaimet Tears of the Kingdom -teemalla.
Tuukka Heikkinen

Tuukka Heikkinen (s. 1981) on suomalainen Classic Bodybuilding -kilpailija ja valmentaja. Hän on kilpaillut vuodesta 2008 lähtien ja voittanut tämän jälkeen mm. kolme Suomen mestaruutta (2010, 2013, 2015) sekä Pohjoismaiden mestaruuden (2015). Hän voitti myös yleismestaruuden (overall) Suomessa vuonna 2013. Heikkinen on sijoittunut kahdesti finaalikuusikkoon Euroopan mestaruuskilpailuissa, ollen vuonna 2013 neljäs ja 2018 viides.
Vuonna 2022 hän voitti Lahdessa ensimmäisen kerran masters-ikäluokan Suomen mestaruuden. Tämän jälkeen tuli myös arvokisamenestystä mitalien muodossa Games Classic bodybuilding -sarjassa. Heikkinen sijoittui yleisessä sarjassa pronssille ja Masters 40-44v. luokassa hopealle. Syksyllä Heikkinen kilpaili lajin MM-kilpailuissa Espanjan Santa Susannassa ja sai MM-pronssia sarjassa Masters Games Classic bodybuilding 40-44v.
Tommy Roe

Tommy Roe, 1970
Thomas David "Tommy" Roe (s. 9. toukokuuta 1942) on yhdysvaltalainen laulaja-lauluntekijä. Hän syntyi Atlantassa, Georgiassa, ja nousi 1960-luvun alussa maineeseen hitillään "Sheila".
Roen myöhempien menestysten joukossa ovat "Everybody", "The Folk Singer", "Dizzy" ja "Jam Up and Jelly Tight". Laulaja on kelpuutettu Rockabilly Hall of Fameen.
Roe on naimisissa Golden Globen voittaneen ranskalaissyntyisen näyttelijä Josette Banzet'n kanssa.
Thanatos

Hypnos ja Thanatos, John William Waterhouse.
Thanatos (m.kreik. θάνατος) oli kreikkalaisessa mytologiassa kuoleman henkilöitymä, jonka roomalainen vastine oli Mors. Hän oli Nyksin, yön, ja Ereboksen, pimeyden, poika, sekä Hypnoksen, unen, kaksoisveli. Varhaisissa lähteissä hänet kuvataan siivekkääksi hahmoksi, joka oli aseistautunut miekalla. Hänen kerrottiin olevan kykenemätön tuntemaan sääliä ja vihaavan jopa kuolemattomia jumalia. Myöhemmin kun Elysion tuli vaihtoehdoksi sankareille ja hyveellisille, Thanatos muuttui kaunishahmoiseksi nuoreksi mieheksi. Thanatos yhdistettiin nimenomaan kivuttomaan kuolemaan — hänen kosketuksensa kerrottiin olleen hellä, kun taas hänen sisarensa Kerit olivat väkivaltaisen kuoleman henkiä.
Yleisesti ottaen Thanatos ei luovuttanut koskaan takaisin sitä, jonka kerran oli saanut käsiinsä. Tarustojen mukaan hänet saattoi kuitenkin joskus voittaa oveluudessa; temppu, jonka Sisyfos suoritti kahdesti. Kun Sisyfoksen tuli aika kuolla, hänen onnistui kahlita Thanatos tämän omiin kahleisiin ja estää siten ketään kuolemasta. Lopulta Ares vapautti Thanatoksen ja luovutti Sisyfoksen tälle, mutta jälleen Sisyfos huijasi Thanatosta ylipuhumalla Zeuksen päästämään hänet takaisin vaimonsa luokse.
Myös Admetos onnistui estämään Thanatoksen työskentelyä. Ensin Apollon sai kohtalottaret muuttamaan Admetoksen kohtaloa, jolloin Thanatos ei saanutkaan noudettua hänelle kuuluvaa ihmistä. Vaihtokauppana Admetoksen puoliso Alkestis menee hänen mukaansa miehensä puolesta — seikka, josta Thanatos hyvin happamasti Apollonille huomauttaa, mutta kun Thanatos on jo vienyt Alkestiin mukanaan, paikalle osuu Herakles, joka murheen murtaman Admetoksen kanssa puhuttuaan päättää hakea tämän puolison takaisin. Painin jälkeen Thanatos joutuu luovuttamaan hakemansa sielun Herakleelle, joka vie tämän takaisin miehensä luo.
Aiheesta muualla

Kuvia tai muita tiedostoja aiheesta Thanatos Wikimedia Commonsissa
Tuukielet

Tuukielet on pieni kielikunta, joka sijoittuu eteläiseen Afrikkaan. Kaiken kaikkiaan tuukielillä on noin 4200 puhujaa.
Kielikuntaan kuuluu 9 kieltä:
Huakielet
!Xóõ
Alanosop
!Uikielet
!Gã!ne
Seroa
ǁXegwi
N|u
ǀXam
‡Ungkue
Samoan kieli

| Samoa |
| --- | --- |
Oma nimi:  Gagana Samoa
Tiedot
Alue:  Oseania
Virallinen kieli:   Samoa  Amerikan Samoa
Puhujia:  407 420
Sija:  ei sadan suurimman joukossa
Kirjaimisto:  latinalainen
Kielitieteellinen luokitus
Kielikunta:  austronesialaiset kielet
Kieliryhmä:  malaijilais-polynesialaiset kielet polynesialaiset kielet samoalaiset kielet‎
Kielikoodit
ISO 639-1:  sm
ISO 639-2:  smo
ISO 639-3:  smo
ISO 639-3:  SMY
 Ohje 
Puhuttua samoaa
Uuden-Seelannin viranomaisten julkaisema tiedote koronaviruspandemiasta samoaksi
Samoa (omakielinen nimi: Gagana Samoa) on austronesialainen kieli, jota puhutaan pääasiassa Samoalla ja Amerikan Samoalla. Samoan kielellä on maailmalla noin 510 000 puhujaa. Samoa kuuluu austronesialaisten kielten malaijilaispolynesialaiseen kieliryhmään. Sen läheisimpiin sukulaiskieliin kuuluvat muun muassa tuvalu ja tokelau. Samoalla ei ole tunnettuja murteita ja kielen katsotaan olevan elinvoimainen.
Kielellä on virallinen asema englannin rinnalla sekä Samoalla että Amerikan Samoalla.
Samoan kielen viikkoa vietetään kesäkuun alussa (vuonna 2021: 30.5.–5.6.) ja sitä tukee Uuden-Seelannin hallitus. Vuoden 2018 väestölaskennan mukaan samoa oli Uuden-Seelannin kolmanneksi puhutuin kieli englannin ja maorin jälkeen, jota puhuu 2,2 % maan väestöstä.
Fonologia ja ortografia

Samoan kieli käyttää 18 kirjainta, joista kirjaimia /h k r/ käytetään vain vierasperäisissä sanoissa. Kirjain G äännetään [ŋ]. Glottaaliklusiilia merkitään heittomerkillä '. Pitkät vokaalit kirjoitetaan pituusmerkillä (ns. macron-viiva): ā ē ī ō ū. Kieltä kirjoitetaan latinalaisin aakkosin.
Fonologia ja ortografia > Konsonantit

|  | Labiaali | Alveolaari | Velaari | Glottaali |
| --- | --- | --- | --- | --- |
| Nasaali | m | n | ŋ |  |
| Klusiili | p | t | k | ʔ |
| Frikatiivi | f | v | s |  | h |
| Lateraali |  | l |  |  |
| Yksitäryinen tremulantti |  | ɾ |  |  |
Lähde:
Fonologia ja ortografia > Vokaalit

|  | Etinen | Keskinen | Takainen |
| --- | --- | --- | --- |
| Suppea | i |  | u |
| Puolisuppea | e |  | o |
| Avoin |  | a |  |
Lähde:
Murteet

Samoalla ei ole varsinaisia murteita, mutta puhe- ja kirjakielten välillä on eroa. Samoassa on muodollinen t-tyyli ja puhekielinen k-tyyli. K-tyyli tarkoittaa, että kirjakielen t äännetään k ja n muuttuu ŋ:ksi (kirjoitetaan g). Vaikka k-tyyli on puheessa yleinen, sitä ei koskaan kirjoiteta. Esimerkkilause: tātou nonofo i'inā (istukaamme tuonne) on k-tyylissä kākou gogofo i'igā.
Kielioppi

Samoan sanajärjestys on perusmuodossaan verbi-subjekti-objekti.
Kielioppi > Artikkeli

Samoassa on käytössä kaksi artikkelia. Ne ovat "le" ja "se". Artikkelia "le" voidaan käyttää sekä epämääräisenä että määräisenä artikkelina. "Se" on aina epämääräinen artikkeli. Artikkeli jätetään pois, jos substantiivi on monikollinen.
Kielioppi > Substantiivi

Samoassa substantiivit voidaan muodostaa verbeistä lisäämällä loppuun päätteitä, kuten "ga", "saga", "taga", "maga" tai "'aga". Esimerkiksi samoan verbi "tuli" tarkoittaa "ajaa". "Tuliga" tarkoittaa ajoa tai ajamista. Joskus substantiivi tulee myös suoraan verbin perusmuodosta. Esimerkiksi sana "tatalo" tarkoittaa "rukoilla" ja sana "‘o le tatalo" tarkoittaa "rukousta".
Monikko voidaan muodostaa poistamalla artikkeli substantiivin edestä tai lisäämällä substantiivin yhteyteen määrää ilmaiseva sana.
Substantiivin perusmuoto näytetään partikkelilla "‘o". Esimerkiksi "‘o le fale" tarkoittaa taloa. Partikkelia käytetään myös erisnimien yhteydessä. Partikkelia "‘o" ei kuitenkaan käytetä, jos substantiivi seuraa jotakin verbiä.
Genetiivi ilmaistaan sanoilla "a" tai "o", jotka tulevat ennen substantiivia. Ei ole mitään erityistä sääntöä, missä jompaakumpaa pitäisi käyttää.
Datiivi muodostetaan sanoilla "mo" tai "ma", jotka vastaavat suomen kielen päätettä "-lle".
Kielioppi > Adjektiivit

Adjektiivit muodostuvat yleensä substantiiveista. Samoassa on useita eri tapoja muodostaa adjektiivejä. Niitä ovat esimerkiksi:
Kirjaimen "a" lisääminen sanan loppuun. Esimerkiksi ‘ele‘ele tarkoittaa likaa ja ‘ele‘elea likaista. Kirjainta "a" ei kuitenkaan lisätä, jos substantiivi loppuu kirjaimeen "a". Sana palapala voi siis tarkoittaa sekä kuraa että kuraista.
Substantiivin tuplaaminen. Tällöinkin loppuun tulee lisätä "a", ellei siellä ole jo. Esimerkki: "fatu" (kivi) → "fatufatua" (kivinen).
Etuliitteen "fa‘a" lisääminen substantiivin eteen. Esimerkiksi "Samoa" (Samoa) → "fa‘asamoa" (samoalainen).
Kielioppi > Numeraalit

Samoan kielen numerot yhdestä kymmeneen ovat:
| 1 | 2 | 3 | 4 | 5 | 6 | 7 | 8 | 9 | 10 |
| --- | --- | --- | --- | --- | --- | --- | --- | --- | --- |
| tasi | lua | tolu | fa | lima | ono | fitu | valu | iva | sefulu |
Aiheesta muualla

Wikimedia Commonsissa on kuvia tai muita tiedostoja aiheesta .
Samoa-englanti-sanakirja
Samoan kielioppi
Wikipedia, vapaa tietosanakirja
Austronesialaiset kielet
abadi
abung
adonara
alune
anuta
atšeh
’auhelawa
badui
bali
belait
bugi
buru
cebuano
chuuk
etelämarquesas
fidži
gao
havaiji
hiligaino
iloko
indonesia
jaava
japi
karoliini
kiribati
madura
malagassi
malaiji
maori
minangkabau
mokerang
nauru
palau
pingelap
pohjoismarquesas
rapanui
samoa
sunda
tagalog
tahiti
taroko
tetum
tikopia
timor
tonga
tšamorro
tuvalu
wanukaka
watubela
Toriitti

| Toriitti |
| --- | --- |
 Toriittikide Kempin uraanikaivoksesta Ontariosta (2.2 x 2.2 x 1.6 cm)
Luokka:  Silikaattimineraali
Kemialliset ominaisuudet
Kemiallinen kaava:  (Th,U)SiO4
Molekyylipaino:  324.12 u
Fysikaaliset ominaisuudet
Väri:  Keltainen-oranssi, ruskea-keltainen, ruskea-musta
Kidejärjestelmä:  Tetragonaalinen
Lohkeavuus:  selvä {110}
Murros:  simpukkamainen
Taottavuus:  hauras
Kovuus Mohsin asteikolla:  4,5–5,0
Ominaispaino:  6,63–7,20 g/cm3
Optiset ominaisuudet
Kiilto:  Lasimainen, pihkamainen
Viiru:  vaalean oranssista tumman ruskeaan
Läpinäkyvyys:  läpinäkyvä vain ohuissa leikkauksissa
Muut ominaisuudet:  paramagneettinen, radioaktiivinen
Lähteet
  
Toriitti, (Th,U)SiO4, on harvinainen silikaattimineraali, joka sisältää toriumia ja uraania. Alkuaine torium löydettiin alkujaan tästä mineraalista, joka sai nimensä alkuaineen mukaan. Toriittia löysi ensimmäisenä 1828 Løvøyan saarelta, Norjasta, pappi ja mineralogi Hans Morten Thrane Esmark. Ruotsalainen kemisti Jöns Jacob Berzelius tunnisti Esmarkin löytämästä kivestä uuden alkuaineen, toriumin. Toriitin kidejärjestelmä on tetragonaalinen kuten zirkonin, mutta myös monokliininen ThSiO4-muunnos on olemassa ja tunnetaan nimellä huttoniitti. Toriitti on lähes aina radioaktiivista.
Esiintyminen

Toriittinäytteitä löytyy useimmiten magmakivistä kuten pegmatiitista, sekä vulkaniitista ja joistain metamorfisista kivilajeista. Se esiintyy pieninä rakeina hiekassa, suuret kiteet ovat harvinaisia. Toriittia löytyy usein samoista paikoista kuin zirkonia, monatsiittia, gadoliniittia, fergusoniittia, uraniniittia, ja yttrialiittia.
Toriitti on tärkeä malmi uraanille. Toriitin muunnos, jota usein kutsutaan "uranotoriitiksi", sisältää erityisesti paljon uraania ja sitä louhitaan Bancroftissa, Kanadan Ontariossa. Muita toriitin muotoja ovat "orangiitti", oranssin värinen variantti, ja "kalsiotoriitti", epäpuhdas muoto jossa on hivenmääriä kalsiumia.
Ominaisuudet

Toriitti on metamiktaattinen mineraali, eli sen radioaktiivisuus muuttaa kiteiden rakennetta. Koska sen koostumus vaihtelee, mineraalin ominaispaino vaihtelee välillä 6,6–7,2 g/cm3. Mohsin kovuus on 4,5–5,0 ja mineraalin kiilto on tyypillisesti lasimainen tai pihkamainen. Toriitti on normaalisti mustaa, mutta myös tumman ruskeita, oransseja, kellertäviä ja tumman vihreitä muotoja on tavattu.
Pieniä kiteitä vihreää toriittia suurennettuna
Toriittia Prahan kansallisessa museossa